Аляксандр Чубрык: Вось тут ключавое – “чым магло б ісці”. Я не прыхільнік таго, каб увесь час параўноўваць нас з рускімі, украінцамі, палякамі, літоўцамі… Я хачу, каб беларусы параўноўвалі сябе з ідэальнымі беларусамі, з беларусамі Караткевіча!.. (Усміхаецца.) Гэта і адказ на пытанне, ці можам мы ўзяць нечую гатовую мадэль? Цалкам – не, бо кожная краіна адметная. Але рэцэптаў вельмі шмат, і іх можна адаптаваць пад нашую сітуацыю. Адметнасць у тым, што мы падыйшлі да часу, калі недастаткова паднаціснуць недзе кропкава, змяняць трэба вельмі шмат усяго.